**Kiira Linda Katriina Korpi** (s. 26. syyskuuta 1988 Tampere) on suomalainen kilpauransa päättänyt taitoluistelija, lajin viisinkertainen suomenmestari ja kolminkertainen EM-mitalisti. Korpi aloitti opiskelun psykologiksi The New School -yliopistossa New Yorkissa Yhdysvalloissa syksyllä 2018.

Ura
---

Korpi aloitti luistelun Tapparan taitoluistelukoulussa vuonna 1993 ja edustaa seuraa edelleen. Juniorisarjoissa hän saavutti Pohjoismaiden ja Suomen mestaruudet vuonna 2004 sekä sijoittui MM-kisoissa parhaimmillaan kymmenenneksi vuonna 2005. Aikuisten SM-kilpailuissa Korpi on voittanut kultaa kausilla 2008–2009, 2010–2011,, 2011–2012, 2012–13 ja 2014–2015. Kausilla 2004–2005, 2007–2008 ja 2009–2010 hän oli toinen ja kaudella 2005–2006 kolmas.

Korven valmentajina toimivat pitkään Maaret Siromaa ja Susanna Haarala. Heinäkuussa 2013 Korpi siirtyi harjoittelemaan Kaliforniaan Yhdysvaltoihin, missä hänen valmentajanaan toimi Rafael Arutyunyan. Kaudella 2014–2015 hän harjoitteli Saksan Oberstdorfissa, missä hänen tekniikkavalmentajanaan toimi Carlos Avila de Borba.

Kauden 2010–2011 lyhytohjelman koreografian Korvelle teki jäätanssin entinen maailmanmestari Shae-Lynn Bourne ja vapaaohjelman koreografian David Wilson, joka oli vastannut muun muassa olympiavoittaja Kim Yu-Nan aiemmista ohjelmista. Kaudelle 2013–2014 Korven lyhytohjelman koreografian teki Jeffrey Buttle, vuoden 2008 miesten taitoluistelun maailmanmestari.

Korven uraa ja varsinkin sen viimeisiä vuosia varjostivat loukkaantumiset. Hän lopetti kilpailu-uransa kesällä 2015 motivaatiopulan vuoksi.

### Arvokisat

Taitoluistelun EM-kisoissa Korven parhaat saavutukset olivat vuoden 2012 hopeamitali ja vuosien 2007 ja 2011 pronssimitalit. Vuonna 2010 hän oli neljäs, vuosina 2008 ja 2009 viides sekä vuonna 2006 kuudes.

MM-kilpailuissa Korpi oli parhaimmillaan yhdeksäs Göteborgissa 2008 ja Moskovassa 2011. Calgaryssä vuonna 2006 hän oli kymmenes ja Tokiossa vuonna 2007 14:s.

Torinon olympialaisissa 2006 Korpi luisteli sijalle 16. Hän yritti kisoissa ensimmäistä kertaa kolmois-kolmoisyhdistelmää ja selviytyi siitä kaatumatta, mutta jälkimmäinen hyppy tuli alas kahdelle jalalle ja kirjattiin sen vuoksi tuloksiin kolmois-kaksoisyhdistelmäksi. Kuukautta myöhemmin Calgaryn MM-kisoissa yhdistelmä sujui paremmin; karsinnoissa Korpi hyppäsi puhtaan kolmois-kolmoishypyn ja toisti saman seuraavana päivänä lyhytohjelmassaan. Vapaaohjelmassa Korpi joutui kuitenkin ottamaan ylimääräisen askeleen hyppyjen välissä, ja kolmois-kolmoisyhdistelmäksi aiotusta hypystä tuli näin ollen hyppysarja. Calgaryssa Korvesta tuli kuitenkin ensimmäinen suomalainen naisluistelija, joka MM-tasolla onnistui kolmois-kolmoisyhdistelmässä.*lähde?* Aikaisemmin kyseisiä yhdistelmiä ei ollut suomalaisnaisilta nähty EM-tasoa korkeammalla.

Olympialaisten välissä pidetyissä vuoden 2009 talviuniversiadeissa Korpi oli kolmas. Vancouverin olympialaisissa 2010 Korpi oli 11. Hän tähtäsi myös Sotšin olympialaisiin 2014 mutta loukkaantui syksyllä 2013 eikä kyennyt osallistumaan olympiakarsintaan.

### Urheilu-uran jälkeen

Elokuussa 2015 Korpi kertoi lopettavansa taitoluistelukilpauransa ja siirtyvänsä luisteluammattilaiseksi. Korpi palkittiin urheilu-urastaan Suomen urheilugaalassa 2016.

Kilpauransa päättämisen jälkeen Korpi on toiminut muun muassa Yleisradion asiantuntijana taitoluistelulähetyksissä.

Korpi esiintyi kesällä 2016 Uudessa iloisessa teatterissa. Vuonna 2017 hän toimii MTV3:n *Tanssii tähtien kanssa* -ohjelmassa kilpailun tuomaristossa.

Korvesta ilmestyi elämäkertakirja *Ehjäksi särkynyt* syyskuussa 2018. Sen kirjoitti yhdessä Korven kanssa urheilutoimittaja Jere Nurminen ja kirjan kustantaja on Otava.

Syksyllä 2018 Korpi aloitti psykologian opinnot The New Schoolin yliopistossa Yhdysvalloissa.

Vuonna 2022 Korpi esiintyy nimiroolissa kaikkien aikojen suurimmassa kotimaisessa jääshowssa *Lumikuningattaressa*, joka perustuu H.C. Andersenin samannimiseen klassikkosatuun.

Korvelta ilmestyi maaliskuussa 2023 Otavan kustantama runokirja *Hyppää vaan!*.  Kirja sai murskaavan heikot arviot HS:n arvostelussa.

Tunnustuksia
------------

Syyskuussa 2006 Korpi sai vuoden positiivisimman suomalaisen tittelin. Valitsijatuomariston mukaan Korpi on sinnikkyytensä, päämäärätietoisuutensa sekä hyvän elämänasenteensa lisäksi hyvä ja tervehenkinen esikuva nuorisolle. Korpi on myös valittu vuoden 2007 tamperelaiseksi. Opiskelijoiden Liikuntaliitto palkitsi Korven vuoden 2009 opiskelijaurheilijana.

The Annual Independent Critic's List listasi Korven huhtikuussa 2008 sadan maailman kauneimman naisen listalle sijalle 38. Maaliskuussa 2008 Iltalehden naistenpäivän äänestyksessä Korpi valittiin vuoden naiseksi. Korpi valittiin Total Pro Sports -urheilujulkaisijan listalla Vancouverin talviolympialaisten 25 kuumimman naisurheilijan joukkoon.

Yksityiselämä
-------------

Korpi valmistui ylioppilaaksi tamperelaisen Sammon keskuslukion urheilulinjalta vuonna 2008. Hän on opiskellut Tampereen yliopistossa kauppatieteiden alkeita, mutta sittemmin päättänyt opintonsa. Korven isä on aiemmin jääkiekkovalmentajana ja nykyisin yritysvalmentajana toimiva Rauno Korpi.

Korpi seurusteli vuodesta 2010 alkaen Italiassa mallina työskentelevän Arthur Borges Seppälän kanssa. Korven lopetettua kilpailu-uransa pariskunta asui Milanossa kunnes 2016 muuttivat New Yorkiin. Vuoden 2017 toukokuussa he kihlautuivat. Vappuaattona 2018 pariskunta avioitui Italiassa Comojärven rannalla. Juuri vuoden 2021 juhannuksen alla pari ilmoitti eronneensa.

Maaliskuussa 2023 Korpi kertoi, ettei ole heteroseksuaali. Tämän on tulkittu tarkoittavan, että hän biseksuaali.*kenen mukaan?*

Ääni- ja sijaisnäytteljänä
--------------------------

Korpi ääninäytteli Lightneerin kehittämässä *Big Bang Legends* -mobiilipelissä Fluori-hahmon suomenkieliset äänet. Kyseessä oli Korven ensimmäinen kerta ääninäyttelijänä. Korpi toimi Ine-Marie Wilmannin sijaisnäyttelijänä norjalaisesta taitoluistelijattaresta Sonja Heniestä kertovan 2018 valmistuneen elokuvan *Sonja - The White Swan* luistelukohtauksissa.

Lähteet
-------

1. 1 2 3 4  Kiira Korpi Biography International Skating Union (ISU). Viitattu 8.1.2015.
2. ↑  IS: Kiira Korpi palaa koulun penkille: "Tuntuu vähän oudolta mennä 30-vuotiaana takaisin opiskelemaan" *iltalehti.fi*. Viitattu 16.8.2018.
3. ↑  Kiira Korpi – tapparalaista taitoluistelua *Elävä Arkisto*.  16.1.2005 (alkuperäinen). Yle. Viitattu 30.10.2013.
4. 1 2 3  Kiira Korpi Suomen Taitoluisteluliitto. Viitattu 30.10.2013.
5. ↑  Kiira Korpi luisteli SM-kultaa  21.12.2008. Yle Urheilu. Viitattu 30.10.2013.
6. ↑  Kiira Korpi luisteli SM-kultaa huippupistein 19.12.2010. Viitattu 30.10.2013.
7. ↑  Kiira Korpi luisteli ylivoimaiseen mestaruuteen  18.12.2011. Iltasanomat. Viitattu 30.10.2013.
8. ↑  Kiira Korpi uusi Suomen mestaruutensa  16.12.2012. Yle Urheilu. Viitattu 30.10.2013.
9. ↑  SM2015: Korpi, Virtanen ja Karmi-Lindholm mestaruuksiin  21.12.2014. Suomen Taitoluisteluliitto ry. Viitattu 8.1.2015.
10. 1 2  Kiira Korpi hakee olympiakauteen vauhtia Yhdysvalloista  23.8.2013. Suomen taitoluisteluliitto. Viitattu 30.10.2013.
11. ↑  Kiira Korpi kesti nuorten haasteen *MTV.fi*.  21.12.2014.  Arkistoitu 2.4.2015. Viitattu 26.3.2015.
12. ↑  Kiira Korpi helpottuneena – Uudet koreografit eivät rahan perässä  23.9.2010. MTV3. Viitattu 9.1.2011.
13. ↑
14. ↑   (Arkistoitu – Internet Archive)
15. ↑  Kiira Korpi tyytyväinen pronssiinkin universiadeissa *hs.fi*.  24.2.2009. Helsingin Sanomat. Viitattu 26.2.2009.
16. ↑  Kiira Korpi loukkasi akillesjänteensä *Iltasanomat.fi*.  16.9.2013. Viitattu 20.2.2014.
17. ↑  Kiira Korpi vahvisti: Kilpaura on ohi  27.8.2015. mtv.fi.  Arkistoitu 6.5.2016. Viitattu 27.8.2015.
18. ↑  Voittajat  12.1.2016. Suomen Urheilugaala.  Arkistoitu 17.1.2016. Viitattu 12.1.2016.
19. ↑  Nurminen, Jere: Kiira Korpi mukaan Ylen taitoluistelulähetyksiin *Yle Urheilu*.  13.11.2015. Viitattu 26.1.2016.
20. 1 2  Kiira Korven uudet tuulet: rooli teatterissa ja muutto Manhattanille! *iltalehti.fi*. Viitattu 8.4.2016.
21. ↑  Tässä ovat Tanssii Tähtien Kanssa -juhlakauden tanssiparit!  23.1.2017. MTV3.  Arkistoitu 20.2.2017. Viitattu 21.2.2017.
22. ↑  Kiira Korvesta tekeillä elämäkerta — Ehjäksi särkynyt -niminen teos tulee myyntiin syksyllä *iltalehti.fi*. Viitattu 1.6.2018.
23. ↑  Anni Nissi: Kiira Korpi-Borges ja Petra Wettenranta: "Puhumme kaikesta paitsi seksijutuista" *Elle*.  8.1.2019. Viitattu 20.4.2019.
24. ↑  Jääshow | Marko Anttila, Kiira Korpi ja Laura Lepistö nähdään Lumikuningattaressa, kun tarina tuodaan Tampereen Uros Live -areenalle *Helsingin Sanomat*.  16.2.2021. Viitattu 1.5.2021.
25. ↑  Tanja Hakamo: Kiira Korpi myönsi, ettei ole hetero, ja sitten hän erosi miehestään – tapahtumat New Yorkissa saivat tekemään tärkeän havainnon *Ilta-Sanomat*.  8.3.2023. Viitattu 8.3.2023.
26. ↑
27. 1 2  Kiira Korvesta vuoden opiskelijaurheilija  2.2.2010. Suomen Taitoluisteluliitto. Viitattu 23.8.2016.
28. ↑  TC Candler 2008 *tccandler.com*.  Arkistoitu 27.6.2014. Viitattu 11.6.2014.
29. ↑  25 Hot Female Olympians to Watch For In Vancouver  12.2.2010. TotalProSports.com.  Arkistoitu 3.11.2013. Viitattu 30.10.2013. (englanniksi)
30. ↑  Tapparan mies
31. ↑   (Arkistoitu – Internet Archive)
32. ↑  Kiira Korpi ja Arthur-rakas: Kihlat! *iltalehti.fi*. Viitattu 8.5.2017.
33. ↑  Kiira Korpi ja Arthur avioituivat *is.fi*. Viitattu 30.4.2018.
34. ↑  Kiira Korpi ja Arthur Borges: Avioero! *iltalehti.fi*. Viitattu 23.6.2021.
35. ↑  Kiira Korpi myönsi, ettei ole hetero, ja sitten hän erosi miehestään – tapahtumat New Yorkissa saivat tekemään tärkeän havainnon *www.is.fi*. Viitattu 9.3.2023.
36. ↑  Huttunen, Anni: Kiira Korpi ja Robin tähtinä Angry birds -velhojen uutuuspelissä– "Lisää maailmanluokan tähtiä paljastetaan pian" *Aamulehti*.  19.5.2017. Viitattu 24.3.2021.
37. ↑  Sonja – The White Swan *espoocine.fi*. Viitattu 2019-11-5. [vanhentunut linkki]

Aiheesta muualla
----------------

* Kuvia tai muita tiedostoja aiheesta **Kiira Korpi** Wikimedia Commonsissa

* virallinen sivusto
* Japanilais-suomalainen fanisivusto (Arkistoitu – Internet Archive) (englanniksi)
* Kiira Korpi – tapparalaista taitoluistelua Ylen Elävä arkisto.
* Kiira Korpi kaatui EM-vapaaohjelmassa 2009 Ylen Elävä arkisto.

Taitoluistelun Suomen-mestaruuskilpailut: Naisten yksinluistelu
1917: Ludowika Jakobsson
– 1919: Anna-Lisa Allardt
– 1923–1924: Anna Greta Henriksson
– 1927: Anna Greta Henriksson
– 1928–1930: Gunnel Nysten
– 1931: Ilma Suuronen
– 1932: Gunnel Relander
– 1933: Ilma Suuronen
– 1934: Mary Lindeberg
– 1935–1936: Ilma Suuronen
– 1937–1939: Maj-Len Helin
– 1941–1945: Maj-Len Helin
– 1946–1947: Leena Pietilä
– 1948: Kirsti Linna
– 1949–1953: Leena Pietilä
– 1954: Kirsti Linna
– 1955: Riitta Linna
– 1956–1958: Kirsti Linna
– 1960: Kaarina Kukkonen
– 1961: Maire Nylund
– 1962: Pia Wingisaar
– 1963–1965: Anna-Maija Rissanen
– 1966–1967: Pia Wingisaar
– 1968: Inger Melander
– 1969: Anna-Maija Kivimäki
– 1970: Anuliisa Numminen
– 1971: Tarja Säde
– 1972: Tarja Näsi
– 1973: Hannele Koskinen
– 1974: Susan Broman
– 1975–1976: Niina Kyöttinen
– 1977: Kristiina Wegelius
– 1978: Hannele Koskinen
– 1979: Susan Broman
– 1980: Pia Snellman
– 1981–1983: Kristiina Wegelius
– 1984: Susanna Peltola
– 1985: Elise Ahonen
– 1986: Elina Hänninen
– 1987: Tiia-Riikka Pietikäinen
– 1988–1989: Elina Hänninen
– 1990: Meri Karvosenoja
– 1991–1993: Mila Kajas
– 1994–1995: Kaisa Kella
– 1996: Mila Kajas
– 1997–1998: Alisa Drei
– 1999: Sanna-Maija Wiksten
– 2000: Susanna Pöykiö
– 2001: Elina Kettunen
– 2002: Susanna Pöykiö
– 2003–2004: Alisa Drei
– 2005–2007: Susanna Pöykiö
– 2008: Laura Lepistö
– 2009: Kiira Korpi 
– 2010: Laura Lepistö
– 2011–2013: Kiira Korpi
– 2014: Juulia Turkkila
– 2015: Kiira Korpi 
– 2016: Anni Järvenpää 
– 2017–2018: Emmi Peltonen
– 2019: Viveca Lindfors
– 2020: Emmi Peltonen
– 2022: Jenni Saarinen



|  |  |  |  |  |
| --- | --- | --- | --- | --- |
| 

| * n
* k
* m
Suomen vuoden nuori urheilija |
| --- |
|  |
| Voittajat | 
* 2004: Minea Blomqvist
* 2005: Teemu Rantanen
* 2006: Kiira Korpi
* 2007: Petteri Koponen
* 2008: Peetu Piiroinen
* 2009: Mikael Granlund
* 2010: Sanni Utriainen
* 2011: Petra Olli
* 2012: Santeri Paloniemi
* 2013: Aleksander Barkov
* 2014: Amanda Kotaja
* 2015: Alisa Vainio
* 2016: Patrik Laine
* 2017: Lauri Markkanen
* 2018: Kalle Rovanperä
* 2019: Kaapo Kakko
* 2020: Silja Kosonen
* 2021: Saga Vanninen
* 2022: Saga Vanninen

 |

 |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Henkilöt | 
* Ritva
	+ 2
* Elonet
* Yle

 |

 |